Lav et referat af nedenstående tekst:

Tekst:
Der er rigtig god grund til at tænde for tv'et i eftermiddag - der er nemlig intet mindre end garanti for nordjyske medaljer ved OL i Rio, når den stærke, danske damedouble Christinna Pedersen og Kamilla Rytter Juhl går på gulvet. De seje damer har kæmpet sig frem til finalen, hvor de skal møde Ayaka Takahashi og Misaki Matsutomo fra Japan. Og det er en imponerende modstander, danskerne skal op imod. Japanerne ligger nummer et på verdensrangslisten og har indtil videre i år sikret sig fem guldmedaljer ved Indonesia Open, India Open, All England, Malaysia Master Grand Prix og de kinesiske mesterskaber. Finalen bliver spillet klokken 16.50 og kan ses på DR1. Også BMX-køreren Niklas Laustsen skal i aktion i dag. Han kvalificerede sig onsdag aften til kvartfinalen og har en målsætning om at ende blandt de 16 bedste. Kvartfinalen køres klokken 18.42 og kan ses på DR3. Derudover er der danske atleter at følge i flere andre discipliner. Nanna Koerstz Madsen og Nicole Broch Larsen spiller anden runde i golf klokken 12.30. Emma Aastrand Jørgensen er i finalen i enerkajak 500 meter klokken 15.11. Andreas Schilling stiller op i triatlon klokken 16. Jonas Warrer og Christian Peter Lübeck sejler 49'er klokken 18. Jena Mai Hansen og Katja Salskov-Iversen sejer 49'erFX klokken 19 Og endelig - for natteravnene - er Sara Slott Pedersen klar til finalen i 400 meter hæk klokken 03.15 natten til fredag.

Referat:
Der er garanti for medaljehøst i eftermiddag, når den nordjyske damedouble i badminton spiller finale ved OL i Rio.